CYNGOR CYMUNED LLANBERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**COFNODION CYFARFOD MIS HYDREF 2019:**

Cofnodion Cyfarfod y Cyngor a gynhaliwyd yn Y Ganolfan, Llanberis, nos Fercher y 9fed o Hydref, 2019 am

7.30 y.h.

**1 PRESENNOL ac YMDDIHEURIADAU:**

***Ward Padarn:*** Rhys ap Gwilym (Cadeirydd), Olwen Gwilym, Iwan Harding, Bethan Holding, Heather L Jones, Cyng. Kevin Morris Jones, Helen Sharp,

***Ward Peris:*** Iola Owen. Hefyd yn bresennol: Dei Tomos (Clerc).

***Ymddiheuriadau:*** Gwilym Evans, Trystan Thomas.

**2 DATGAN BUDDIANT:**

Cofnodir, os yn berthnasol, o dan y gwahanol benawdau.

**3 CADARNHAU COFNODION:**

Cadarnhawyd cofnodion cyfarfod nos Fercher y 11eg o Fedi, 2019 fel rhai cywir ac fe’u harwyddwyd gan y Cadeirydd. Cynnig ac eilio: KMJ / HLJ

**4 MATERION YN CODI O’R COFNODION:**

***1. Y Wefan:***

Roedd y gwaith cyfieithu ar y gweill.

**5 MATERION ERAILL:**

***1. Gosod Tai:***Adroddwyd bod nifer o drigolion Llanberis yn ei chael hi’n amhosibl i sicrhau crtref o stoc tai Cartrefi Cymunedol Gwynedd (CCG), a’i bod yn ymddangos bod y mwyafrif o’r catrefi’n cael eu gosod i bobl o tu allan i’r gymdogaeth. Cafwyd ar ddeall fod CCG wedi newid ei enw ac mai ‘Adra’ oedd yr enw newydd. Gofynnwyd i’r Clerc ysgrifennu at Adra i holi beth oedd polisi gosod tai y Gymdeithas ac i nodi fod pryder fod pobl leol yn methu cael tai.

**6 GOHEBIAETH:**

***1. Cylch yr Iaith:***

Derbyniwyd llythyr yn holi beth fyddai effaith creu ‘Tirwedd Llechi Gogledd Orllewin Cymru” ar yr ardal ac ar yr iaith Gymraeg. Mae Cyngor Gwynedd (CG) wrthi yn paratoi cais/enwebiad i gael ardaloedd llechi’r gogledd orllewin wedi eu cydnabod fel Safle Treftradaeth y Byd (UNESCO) ac mae’r Cylch yn bryderus y gallai hynny olygu mwy fyth o dwristiaeth mewn ardal sydd yn barod fe honnir yn dioddef gor-dwristiaeth, ac fod hynny yn cael effaith sylweddol ar yr iaith Gymraeg, ar swyddi, ac ar y nifer o dai addas sydd ar gael i bobl leol.

Yn ôl yr adroddiad effaith gor-dwristiaeth ydi ‘shifft iaith’ wrth i fwy o bobl symud i’r ardal, creu neu brynu busnesau ac fod hynny yn ei dro yn golygu prinder tai, prisiau uchel, a prisio pobl leol allan o’r farchnad. Mae’n golygu colli tai hefyd i’r diwydiant ymwelwyr, fel tai haf neu dai gwyliau / ail gartrefi ac ‘air bnb’. Dywed yr adroddiad fod 27% o’r tai oedd ar werth yng Ngwynedd yn 2017 wedi ei prynu fel ail gartrefi a’u cyfartaledd pris yn agos at dri chan mil o bunnau (£289,182). Awgryma’r ffigyrau diweddaraf fod cartrefi gwyliau bellach yn 39% o’r holl eiddo a werthwyd yn y sir yn 2017-18. Sonir hefyd fod ‘twristiaeth yn yr ardaloedd Cymraeg yn wasnaeth sydd at ei gilydd, ac yn gynyddol felly, ym mherchnogaeth a than reolaeth unigolion a busnesau di-Gymraeg, ac sy’n tueddu i gyflogi’r di-Gymraeg, er mwyn darparu ar gyfer y di-Gymraeg.’

Dywed Cylch yr Iaith y dylai Llywodraeth Cymru a CG osod ffyniant y Gymraeg yn un o gonglfeini polisi, gan ychwanegu mai’r hyn fyddai’n normaleiddio twristiaeth yng Nghymru fyddai ei ddatblygu fel ag i gyfrannu at ffyniant a sefydlogrwydd cymunedau Cymraeg.

Trafodwyd yr adroddiad a oedd wedi ei ddosbarthu i’r aelodau wythnos ynghynt. Nodwyd fod tai yn eithriadol ddrud yma o gymharu a mannau eraill, ac fod gosod tai a thai haf/gwyliau yn cynyddu yn gyflym yn eu nifer. Yn sgil mewnfudwyr mae swyddi hefyd yn cael eu colli. Awgrymwyd ysgrifennu at Lywodraeth Cymru a CG i nodi fod gor dwristiaeth yn dod yn broblem yma, ac y dylai’r ddau gorff ystyried o ddifrif sut mae ateb y broblem honno a’i heffaith ar y gymuned gan holi ai Enwebiad Safle Treftadaeth y Byd yw’r ateb. Cynnig ac eilio: IH / HS

***1/3***

***2. CG - Parcio:***

Cafwyd gwybodaeth fod bwriad i roi llinellau melyn dwbl ar ddwy stryd.

a) Ffordd Dosbarth 3 - Stryd y Farchnad, Llanberis - ar ochr ddwyreiniol y ffordd.

b) Ffordd Di Ddosbarth - Frongoch, Llanberis - ar ddwy ochr y ffordd, i’r gorllewin o’i chyffordd a Phreswylfa. Bydd hyn yn golygu ‘Dim aros ar unrhyw adeg’. Croesawyd y bwriad.

***3. Grwp Datblygu Llanberis:***

Llythyr yn nodi na fydd y Grwp eleni yn trefnu Gorymdaith Lanteri ychydig cyn y Nadolig.

***4. Cynhadledd:***

Gwahoddiad i gynhadledd a drefnir gan nifer o awdurdodau: *‘Sut y gallwn i gyd gyfrannu at Brydain Digarbon’*yn Mhortmeirion, ar y 13eg o Dachwedd, 2019. (Angen enw/enwau)

***4.Efe:***Nodyn i ddweud fod ‘Efe’ yn cynnal Cyfarfod Agored Blynyddol yng Nghapel y Rhos, llanrug am 7yh, Hydref 15.

***6.Engie:***

Mae’r cwmni sydd yn rhedeg yr orsaf ynni yn y chwarel yn holi a oedd modd gwella’r berthynas rhwng y gymuned a’r cwmni a chyfrannu tuag at weithgarwch pentrefol. Mae’r cwmni’n ystyried a fyddai modd cynnal gweithgarwch codi arian ac yn holi am gyngor ynglyn â hynny. Awgrymwyd y Carnifal blynyddol.

***7. Yr Eglwys yng Nghymru:***

Cafwyd ar ddeall fod peth amryfusedd ynglyn â pherchnogaeth tir ym Mynwent yr Eglwys yn Nantperis. Gan mai copi o hen lythyr a dderbyniwyd (mynd yn ôl i 1995) penderfynwyd holi y Deon Bro, Lloyd Jones a dod ac adroddiad i’r Cyngor nesaf.

**7 CYNLLUNIO:**

**APCE:**

**NP3/15/180H** - ‘Adeiladu maes parcio staff’ - ***Tir Rheilffordd yr Wyddfa, Rhes Fictoria, Llanberis*** - Holwyd a oedd angen y maes parcio yma gan fod y gweithwyr bron i gyd yn byw yn Llanberis ac yn lleol. Holwyd a oedd hyn yn gynaliadwy? Fel arall, dim sylw.

**\*DS**: **MYNEGI DIDDORDEB** - Ni chymerodd KMJ ran yn y drafodaeth ar y cais cynllunio uchod.

**Cyngor Gwynedd:**

**C19/0881/15/CC** - ‘Gwaith tocio ar goed sy’n destun gorchymyn coed’ - ***Coed Doctor, Llanberis*** - Croesawu y gwaith yma a fydd yn diogelu cartrefi gerllaw.

**8 MATERION ARIANNOL:**

**1)** **Yn y Banc ar yr 28ain o Fedi, 2019**

**Cyfrif Cyfredol**: £30,343.09 **Cyfrif Cadw**: £5,358.33

**2) Cadarnhawyd y taliadau canlynol: - £1232.60**

**3) Arian a dderbyniwyd rhwng 29/08/2019 a 28/09/201 - £14,280.91**

Cynnig ac eilio: KMJ / BH

**9 ADRODDIAD YR ARCHWILYDD ALLANOL 2018-19:**

Derbyniwyd Adroddiad yr Archwilydd ac fe hysbysebwyd am y fwy na’r cyfnod angenrheidiol fod Cyfrifon y Cyngor ar gael i’w harchwilio dim ond cysylltu gyda’r Clerc.

Cafwyd Adroddiad Amodol gan yr Archwilydd Allanol ar ran Archwilydd Cyffredinol Cymru, (Cwmni BDO, Southampton) a nodwyd fod rhai materion yn codi.

Yn eu plith nad oedd gan y Cyngor hwn Wefan a bod angen creu un yn Gymraeg a Saesneg cyn gynted a phosib i gydymffurfio a deddfwriaeth.

Hefyd nodwyd nad oedd y Cyngor wedi nodi cyfeirnod y cofnodion ar gyfer cymeradwyo’r cyfrifon a’r datganiad llywodraethiant blynyddol a chyfeiriwyd at nifer o argymhellion gan yr Archwilydd Mewnol mewn perthynas a systemau ariannol y cyngor.

Mae’r Wefan ar y gweill. Penderfynwyd y dylid gwiro’r Datganiad Cyfrifo yn annibynol cyn ei anfon y tro nesaf. Ystyriwyd y materion a godwyd gan yr Archwilydd Mewnol mewn cyfarfod blaenorol er mwyn sicrhau cydymffurfiad y tro nesaf

Derbyniodd y Cyngor hefyd Adroddiad 2017-18. Chafwyd dim eglurhad pam mai yn awr yr anfonwyd ef.

Cynnig ac eilio: IO / IH

**2/3**

**10 PENODI PANELI:**

Penderfynwyd adolygu aelodaeth nifer o baneli i ystyried rhai materion i’w hadrodd yn ôl i’r Cyngor. Y Cyngor fydd a’r gair olaf.

Cyllid: RhaG, IH, HLJ Tir ac Eiddo: IO, HS, OG Cynllunio: BH, TT, GE, KMJ

**11 Y FYNWENT:**

***1. Adolygu Prisiau:*** Adolygwyd y prisiau ar gyfer Mynwent Nantperis gan na wnaed hynny ers nifer o flynyddoedd. Bydd y ffioedd newydd yn weithredol o ddechrau Ionawr 2020 fel a ganlyn. Yr ail bris yw’r un ar gyfer cyn drigolion sy’n byw allan o’r Plwyf.

Hawl Claddu: £150 / 280 Ffi Claddu: £120 / 220

Ail Agor Bedd: £120 / 220 Hawl Claddu Llwch: £100 / 150

Ffi Claddu Llwch: £100 / 150 Codi Maen Coffa: £150 / 150

Torri Enw yn y Dyfodol: £100 / 100 Plentyn Marw-anedig: Dim Ffi

***2. Wal:*** Penderfynwyd gofyn am bris i orffen codi’r Wal ddwyreiniol, gan rannu’r gwaith dros ddwy flynedd ariannol os bydd angen. Cynnig ac eilio: HLJ / OG

**12 GOLEUADAU NADOLIG:**

Penderfynwyd gofyn i DO gynnal archwiliad o oleuadau’r pentref ar gyfer y Nadolig. Awgrymwyd ymestyn y golau i ben dwyreiniol y pentref. Gofynwyd i’r Clecr drafod gyda’r trydanwr ac archebu coed ar gyfer y ddau bentref.

**ADRODDIADAU ALLANOL:**

Cafwyd adroddiad gan KMJ a’r Clerc iddynt fynychu y cyfarfod blynyddol rhwng cynrychiolwyr y Cynghorau Cymuned a swyddogion APCE yng Nghapel Curig.

Cyfarfod buddiol lle cafwyd cyfle i son am bryderon y gor ddefnydd o’r Wyddfa yn enwedig gan fudiadau oedd am godi arian at elusennau a chwmniau oedd yn trefnu rasus. Soniwyd yn benodol am y ras newydd y flwyddyn nesaf, Ras 24 awr gyda’r her i redeg i fyny ac i lawr y mynydd cyna amled a phosib o fewn yr amser.

Cafwyd braslun o newidiadau yn y Gwasanaeth Wardenio a soniwyd am broblemau trafnidiaeth o gwmpas Yr Wyddfa. Mae trafnidiaeth a parcio i’w adolygu mewn arolwg yn fuan.

**13 CYFARFOD NESAF:**

Yn Y Ganolfan, Llanberis. Nos Fercher y 13eg o Dachwedd, 2019 am 7yh.

Arwyddwyd a chafwyd yn gywir…………………….................…........................................Cadeirydd

Tachwedd y 13eg, 2019.

Clerc ……………………….....…………………….......................Dyddiad …………………............................

***3/3***